 Aayadahanna waxay ka warrami aadaab kale iyo inay bannaan tahay in wax lala cuno dadka naafada ah iyo kuwa buka, waxna lagu cuno guryaha qaraabada iyo saaxiibbada iyo kuwaad hanataan furahoodaba, sidoo kale in koox koox wax loo cuno ama kali kali iyo in laysa salaamo marka la-gali guryaha, waxaasoo dhanna waa wax Eebbe u-caddayn si ay u-ogaadaan, taasina waxay ku tusin sida Diinta Islaamku wax walba oo dani ku jirto u-caddaysay, aayadda kalana waxay caddayn inay ahaayeen muminiintii dhabta ahaa kuwaan ka tagin kulanka Nabiga iyagoon idan-warsan, Nabiguna wuu idmi jiray cidday la noqoto, taasina waxay muujin in laga murgo danaha Muslimiinta oon lana ganta furin ee la dhawro isku-xidhnaantooda iyo danahooda. 